Institutul Naţional pentru

Pregătirea şi Perfecţionarea Avocaţilor

***CONSILIUL DE CONDUCERE***

**HOTĂRÂREA NR. 1**

**privind începerea anului I de pregătire profesională iniţială**

**25 ianuarie 2020**

În conformitate cu dispoziţiile art. 299 alin. (5), art. 311 alin. (4) şi art. 312 alin (1) lit. a) din Statutul profesiei de avocat,

În temeiul dispoziţiilor art. 5 alin. (1) şi (2) lit. a), art. 7 alin. (1) lit. b) art. 13 lit. e) şi k) din Statutul Institutului Naţional pentru Pregătirea şi Perfecţionarea Avocaţilor (I.N.P.P.A.),

În acord cu prevederile art. 14 din Regulamentul de Organizare şi Funcţionare al I.N.P.P.A.,

Luând act şi de dezbaterile ce au avut loc în cadrul ședinței Comisiei Permanente a UNBR (care îndeplinește atribuțiile Consiliului de Conducere al I.N.P.P.A.) din data de 25 ianuarie 2020, consemnate în procesul verbal de şedinţă,

Consiliul de Conducere al Institutului Naţional pentru Pregătirea şi Perfecţionarea Avocaţilor

**HOTĂRĂŞTE:**

**Art. 1.** – Activităţile tutoriale aferente anului I de pregătire profesională iniţială pentru avocații stagiari care au susținut examenul de admitere în profesie la data de 30 august 2019 vor începe la data **16 martie 2020**.

**Art. 2 –** Activităţile tutoriale vor începe, atât în cadrul structurii centrale a INPPA, cât şi al centrelor sale teritoriale, cu modulul *Organizarea și etica profesiei de avocat*.

**Art. 3.** (1) - Taxa de școlarizare aferentă anului I de pregătire profesională iniţială este de 500 lei şi va fi achitată până la data de 13 martie 2020.

(2) Se face aplicarea corespunzătoare a art. 2 alin. (2) din Hotărârea Consiliului U.N.B.R. nr. 448 din 21 februarie 2009.

**Art. 4.** – Prezenta hotărâre se comunică U.N.B.R., structurilor I.N.P.P.A. şi se publică pe site-ul [www.inppa.ro](http://www.inppa.ro).

**CONSILIUL DE CONDUCERE AL I.N.P.P.A.**